Rezumatul Studiului 13 - Temele majore din 1 şi 2 Petru

1. **ISUS, MÂNTUITORUL NOSTRU SUFERIND.**
	* 1 Petru 1:2, 8-9, 18-19; 3:18.
	* Pentru Petru, mântuirea este Isus, nevinovat, mort în locul nostru. Sângele Său scump ne curăţă de păcat şi ne transformă.
	* Această mântuire este la dispoziţia noastră prin credinţă. Noi nu avem nici un merit, deoarece El a făcut totul. Cum vom răspunde unei iubiri atât de mari?
2. **MODUL NOSTRU DE VIAŢĂ.**
	* Ce ne motivează să fim sfinţi. Înaintea aşteptării judecăţii şi distrugerii celor necuraţi, ar trebui să ne dorim sfinţenia (1 Petru 1:17; 4:7; 2 Petru 3:11).
	* De ce să fim sfinţi. Suntem sfinţi pentru că Dumnezeu este sfânt şi Duhul Său lucrează în noi sfinţirea (1 Petru 1:2, 15-16).
	* Să trăim ca sfinţi. Petru ne spune ce nu trebuie să facem şi ce trebuie să facem. Toate acestea în dragoste şi umilinţă (1 Petru 2:1; 3:8-9; 4:7-11; 2 Petru 1:5-7).
3. **SPERANŢA ÎN REVENIREA DOMNULUI**
	* În faţa persecuţiei de care au parte ascultătorii săi, Petru îi încurajează să privească spre viitor, când li se va face dreptate în faţa persecutorilor lor.
		+ Tatăl Îi va judeca pe toţi imparţial (1 Petru 1:17).
		+ Isus însuşi Îi va judeca pe vii şi pe morţi (1 Petru 4:5).
		+ Judecata începe cu casa lui Dumnezeu (1 Petru 4:17).
		+ Cei necuraţi vor fi distruşi (2 Petru 3:7).
		+ Nu au dreptate cei care îşi bat joc de cea de-a Doua Venire (2 Petru 3:1-7).
		+ A Doua Venire „întârzie” pentru ca oamenii să se pocăiască şi să fie mântuiţi (2 Petru 3:9).
4. **ORDINE ÎN SOCIETATE ŞI BISERICĂ.**
	* Autorităţile pământeşti au fost puse de Dumnezeu pentru a înfrâna răutatea. Chiar şi când acestea se comportă în mod abuziv, creştinul trebuie să fie un cetăţean exemplar. În acest fel, va lăsa fără scuză pe aceia care doresc să îi facă rău (1 Petru 2:11-21).
	* Prezbiterii au fost puşi de Dumnezeu pentru a se îngriji de turmă. Ei trebuie să conducă cu umilinţă, hrănind biserica şi întărind pe alţii să îşi exercite darurile spirituale pentru slava lui Dumnezeu (1 Petru 5:1-5).
5. **ÎNTÂIETATEA SCRIPTURII.**
	* La fel ca şi Pavel, Petru subliniază importanţa studiului Bibliei ca izvor de autoritate doctrinală şi morală (2 Tim. 3:16; 2 Petru 1:19).
	* Deschizând Biblia, trebuie să ne rugăm pentru ca Duhul Sfânt să ne arate adevărata interpretare (2 Petru 1:20-21).
	* Trebuie să citim Biblia în căutare de adevăruri spirituale, şi nu pentru a ne justifica comportamentul, răstălmăcindu-i semnificaţia (2 Petru 3:15-16).
	* Mesajul central al Bibliei este Isus şi mântuirea care ne-a fost oferită prin moartea Sa înlocuitoare (1 Petru 1:10-12).